Праліў Хінлопена

**Пралі́ў Хінло́пена** ()&nbsp;— праліў у Паўночным Ледавітым акіяне, у нарвежскім архіпелагу Шпіцберген. Падзяляе астравы Заходні Шпіцберген і Паўночна-Усходняя Зямля. У праліве размешчаны мноства невялікіх астравоў.

Быў названы па імені нідэрландскага купца, кітабоя і гандляра мехамі .

## Геаграфія 
Праліў Хінлопена знаходзіцца прыкладна ў 150&nbsp;км на паўночны ўсход ад Лонгйіра і праходзіць з поўначы на поўдзень паміж усходнім узбярэжжам Заходняга Шпіцбергена і заходнім узбярэжжам Паўночна-Усходняй Зямлі. Праліў мае даўжыню каля 160&nbsp;км і шырыню ад 9 да 50&nbsp;км. Глыбіні змяняюцца ў сярэднім ад 150&nbsp;м на поўначы да 100&nbsp;м&nbsp;— на поўдні.

Ад праліва Хінлопена па абодва бакі разыходзяцца некалькі фіёрдаў, найбуйнейшым з якіх з’яўляецца Валенберг-фіёрд (), што ўразаецца ў заходняе ўзбярэжжа Паўночна-Усходняй Зямлі на 46 км углыб. Паверхня праліва ў большасці сваёй пакрыта пакавым лёдам, але значныя ўчасткі ўзбярэжжа ўсё ж вольныя.

### Брамы 
 з паўночнай часткі праліва Хінлопена.]]
Па сваім абрысе праліў нагадвае бутэлькавае рыльца са звужэннем пасярэдзіне, дзякуючы чаму праліў умоўна дзеляць на дзве часткі: на паўночную, празваная Нардпортэн (), або, уласна, Паўночная брама, і паўднёвую — Сюрпортэн (), або Паўднёвая брама.

Нардпортэн распасціраецца ад умоўнай мяжы з Паўночным Ледавітым акіянам на поўначы паміж мысамі Верлегенхукен (, крайняя паўночная кропка Новай Фрысландыі) і Лангрунодэн (, крайняя паўночна-заходняя кропка Паўночна-Усходняй Зямлі) і на поўдзень да мяжы паміж мысамі Твілінгнесет () і Базісодэн () пасярод праліва. Шырыня Нардпортэна складае ад 15 марскіх міль у ўваходу на поўначы і да прыблізна 5 марскіх міль у самай вузкай частцы праліва. Далей праліў пераходзіць у Сюрпортэн, што канчаецца мяжой паміж Астравамі Бастыяна, на паўднёвым захадзе, і языком вываднага ледавіка Бросвеля ля паўднёвага ўзбярэжжа Паўночна-Усходняй Зямлі. Тут, на крайнім поўдні, воды праліва Хінлопена выходзяць у  і, урэшце, у акіян.

### Астравы 
авыя скалы Алкеф’елет (Alkefjellet) ў праліве Хінлопена, пакрытыя птушыным базарам кайры.]]
На працягу ўсёй паўднёвай часткі праліва, у вобласці Сюрпортэна, знаходзіцца россып скалістых астравоў сукупнай плошчай 80 км². Ім дадзена агульная назва Фостэрскіх астравоў (), самыя буйныя з якіх (у парадку з поўначы на поўдзень):
*  (*Nyströmøya*), каля 7 км²
*  (*Wahlbergøya*), к. 46 км²
*  (*Von Otterøya*), к. 20 км²
*  (*Berggrenøya*), к. 0,6 км²
*  (*Franzøya*), к. 2 км²
*  (*Wilhelmøya*), к. 120 км²
*  (*Bastianøyane*), к. 5 км²
*  (*Rønnbeckøyane*), к. 0,2 км², самыя паўднёвыя і апошнія з астравоў.

## Гісторыя 
 і Рэпа, 1714 год. Выразна бачны праліў Хінлопена ў правай верхняй чвэрці.]]
Лічыцца, што праліў Хінлопена быў названы ў гонар , аднаго з кіраўнікоў нідэрландскай гандлёвай і кітабойнай кампаніі *«Noordsche Compagnie»* з 1617 года. Упершыню дадзеная назва заўважана на карце Блаў (*Blaeu*) 1662 года. Іншыя картографы таго ж часу, такія як Фалк і Шэнк (*Valk & Schenk*), адзначалі праліў пад назвай *Waygat*. Абедзве назвы працяглы час выкарыстоўваліся раўназначна.

## Крыніцы 
## Літаратура 
* 

## Спасылкі 
* http://www.caplex.no/Web/ArticleView.aspx?id=9314679 
* Дзікая прырода праліва Хінлопена 
* Геалогія і рэльеф праліва Хінлопена 
* Гісторыя праліва Хінлопена 
* Расліннасць праліва Хінлопена  

Катэгорыя:Пралівы Паўночнага Ледавітага акіяна
Катэгорыя:Пралівы Нарвегіі
Катэгорыя:Пралівы Шпіцбергена